पिछले साल की नाकामी उजागर हो, अफसरों ने 90 पेज की बजट कॉपी कर दी 23 पन्नों की
बजट कॉपी बढ़ाते तो सामने जाती नाकामी की हकीकत, ये है पूरा गणित
वित्तीयवर्ष2017-18 के लिए पास किया गया बजट यूआईटी के इतिहास का ऐसा पहल बजट है जिसमें यह जिक्र नहीं है कि पिछले बजट में क्या प्रावधान किए थे, लक्ष्य के मुकाबले आय कितनी हुई और खर्च कितना किया। इससे पहले पेश यूआईटी बजट की कॉपी में नए प्रस्तावों के साथ इन बातों का भी पूरा ब्यौरा हाेता था। भास्कर ने पिछले आठ साल के बजट का लेखा-जोखा निकाला तो हैरान करने वाले आंकड़े सामने आए। 2016-17 के प्रस्तावित बजट के अनुसार यूआईटी के किए विकास काम कागजों में ही धरे रह गए। यूआईटी ने बजट में जो लक्ष्य निर्धारित किया था, उसके मुकाबले मुश्किल से 25 फीसदी काम(आय-व्यय भी) ही जमीन पर उतर सके। इसलिए इस बार की बजट कॉपी को तैयार करने में अधिकारियों ने ऐसी चालाकी दिखाई कि ये तथ्य किसी के पकड़ में ही आए। 90 पेज की बजट कॉपी भी इस बार 23 पेज तक में ही सिमट कर रह गई है। मामले को लेकर जब भास्कर ने यूआईटी चेयरमैन रवींद्र श्रीमाली से बात की तो वे भी हैरान रह गए। उन्होंने गलती स्वीकार करते हुए वरिष्ठ लेखाधिकारी दलपत सिंह राठौड़ को तलब कर विस्तृत कॉपी बनाकर पेश करने के लिए पाबंद किया है।
नए बजट की कॉपी में कमी तो है
^वास्तवमें आपका तर्क सही है कि बजट कॉपी में डिटेल जानकारी आनी चाहिए। वह इस बार की बजट कॉपी में गायब है। बजट कॉपी में कमी तो नजर रही है। सचिव से चर्चा करने के साथ ही वरिष्ठ लेखाधिकारी को निर्देश दिए हैं कि अब तक चली रही व्यवस्था के हिसाब से नई बजट कॉपी को भी विस्तार रूप दिया जाए। इस पर काम शुरू भी कर दिया गया है। -रवींद्रश्रीमाली, चेयरमैन यूआईटी
कटारिया की मौजूदगी में पास हुआ था बजट, पिछले कामों की तुलना के लिए कुछ नहीं
25फरवरी को गृहमंत्री गुलाबचंद कटारिया और कलेक्टर रोहित गुप्ता की मौजूदगी में चेयरमैन रवींद्र श्रीमाली ने वित्तीय वर्ष 2017-18 के लिए 289 करोड़ का बजट पेश किया था। सचिव रामनिवास मेहता ने आगामी दिनों में होने वाले बड़े कार्यों की जानकारी दी और चर्चा के बाद बजट पास भी हाे गया, मगर किसी ने बजट की कॉपी में इस तरफ ध्यान देने की कोशिश नहीं की कि कॉपी में ऐसा कुछ नहीं है जिसमें पिछले साल के बजट से काम-काज की तुलना की जा सके।
यूआईटी ने वित्तीय वर्ष 2016-17 के लिए 259 करोड़ 31 लाख का बजट पास किया था। आय मद में 262 करोड़ 45 लाख आैर व्यय मद में 259.31 लाख का प्रावधान किया गया था। लेकिन उसके मुकाबले जनवरी 2017 तक सिर्फ 62 करोड़ की आय और खर्चा 73 करोड़ का ही हो पाया। इसमें विकास कार्यों के साथ ही यूआईटी का निजी खर्च भी शामिल है। लक्ष्य अनुरूप आय, व्यय की ऐसी कमजोर स्थिति पहली बार बनी है। साल भर में यूआईटी ने रोड नेटवर्क को प्रभावी बनाने पर जोर तो लगाया लेकिन बाकी विकास के प्रस्ताव कागजों में ही अटके रहे। यही स्थिति आय मद में भी रही। ऐसे में बजट कॉपी को विस्तृत रूप दिया जाता तो यह हकीकत सामने जाती कि यूआईटी ने सालभर में रोड नेटवर्क के लिए अलावा विकास के दूसरे कार्यों पर ध्यान ही नहींं दिया। जनता से जुड़े छोटे कार्य नहींं होने से लक्ष्य अनुरूप आय भी नही हो पाई। इसी हकीकत को छिपाने अधिकारियों ने इस बार बजट कॉपी को ही छोटा कर दिया।
पिछले आठ वर्षों के बजट की स्थिति
वित्तीय वर्ष कुल बजट आय खर्चा (करोड़ों में)
2016-17259.31 62 73
2015-16 252.55 184.80 117.09
2014-15 259.26 117.78 111.10
2013-14 249.91 160.53 137.23
2012-13 238.83 111.98 90.88
2011-12 224.91 101.17 90.30
2010-11 211.16 85.63 59.96
2009-10 209.50 73.81 91.47
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva unk unk unk unk unk unk unk unk